Izstrādes stadijā

|  |  |  |
| --- | --- | --- |
| 1. | Dokumenta veids | Tiesību akts. |
| 2. | Dokumenta nosaukums | Ministru kabineta noteikumu projekts „Grozījumi Ministru kabineta 2009.gada 15.decembra noteikumos Nr.1474 „Tehnisko palīglīdzekļu noteikumi”” (turpmāk – projekts). |
| 3. | Politikas joma un nozare vai teritorija | Nodarbinātības un sociālā politika. |
| 4. | Dokumenta mērķgrupas | Tiešās mērķa grupa:  1 Personas ar funkcionēšanas traucējumiem, kas saņēmušas ārstniecības personas atzinumu tehniskā palīglīdzekļa piešķiršanai par valsts budžeta līdzekļiem.  2.Citas mērķa grupas:  -personu ar funkcionēšanas traucējumiem tuvinieki, likumiskie pārstāvji.- |
| 5. | Dokumenta mērķis un sākotnēji identificētas problēmas būtība | **Projektā noteikta:**  1) kārtība, kādā valsts sabiedrības ar ierobežotu atbildību "Nacionālais rehabilitācijas centrs "Vaivari"" Tehnisko palīglīdzekļu centrs veic valsts deleģēto uzdevumu – piešķirto valsts budžeta līdzekļu ietvaros nodrošina personas ar tehniskajiem palīglīdzekļiem (turpmāk – TPL), tajā skaitā nosacījumi, kā personas saņem TPL steidzamā kārtā un izmantojot līdzmaksājumu. TPL saņemšanas process ar līdzmaksājumu tiek būtiski papildināts, paplašinot personas brīvas izvēles iespējas;  2) kārtība, kādā Sociālās integrācijas valsts aģentūra sniedz no valsts budžeta finansētu TPL pakalpojumu — nodrošina transportlīdzekļa pielāgošanu (turpmāk - transportlīdzekļa pielāgošanas pakalpojums). Projektā iekļauta iespēja personām brīvi izvēlēties transportlīdzekļa pielāgošanas pakalpojuma sniedzēju. Transportlīdzekļu pielāgojumu saraksts (projekta 1.pielikums) papildināts ar 3 jauniem pielāgojumu veidiem;  3) jauna no valsts budžeta finansējamo TPL saraksta struktūra (projekta 2.pielikums). No MK noteikumiem Nr.1474 izslēgti 28 TPL, pēc kuriem nav pieprasījuma, savukārt projekta 2.pielikums papildināts ar jauniem 38 TPL veidiem (iezīmēti citā krāsā projekta 2.pielikumā), pilnībā mainīts valsts finansēto ortožu saraksts (atbilstoši ekspertu pētījumos sniegtajiem priekšlikumiem) un alternatīvās komunikācijas TPL saraksts.. |
| 6. | Dokumenta izstrādes laiks un plānotā virzība | Dokumentu plānots izsludināt valsts sekretāru sanāksmē 2021.gada augustā. |
| 7. | Dokumenti | Nav. |
| 8. | Sabiedrības pārstāvju iespējas līdzdarboties | Sabiedrībai ir tiesības līdzdarboties grozījumu projekta izstrādē elektroniski, telefoniski vai klātienē. |
| 9. | Pieteikšanās līdzdarbībai | Savu viedokli sabiedrības pārstāvji aicināti izteikt elektroniski, rakstot uz e-pasta adresi Ineta.Pikse@lm.gov.lv vai pa pastu Labklājības ministrijai – Skolas iela 28, Rīga, LV-1331 ar norādi „Sociālo pakalpojumu departamentam” līdz 2021.gada 19.jūlijam |
| 10. | Cita informācija | Nav. |
| 11. | Atbildīgā amatpersona | Labklājības ministrijas Sociālo pakalpojumu departamenta vecākā eksperte Ineta Pikše (Ineta.Pikse@lm.gov.lv, 67021634). |